Daily Trading Strategy (บ่าย) – บล.ธนชาต
Daily Trading Strategy (บ่าย) - บล.ธนชาต
28 ต.ค. 2559

“ซื้อ” THANI…ต้นทุนดอกเบี้ยมีแนวโน้มต่ำกว่าคาด
ดัชนี SET อยู่ที่ 1,496.43 จุด -1.93 จุด -0.13% ปริมาณซื้อขาย 30,112 ลบ.
 
แนวรับ :      1,490 / 1,480          แนวต้าน :          1,508 / 1,520
 
สรุปทิศทางและแนวโน้มตลาด
SET เคลื่อนไหว Sideways…เน้น “Selective” เป็นหลัก: SET เคลื่อนไหวในกรอบแคบต่อเนื่อง โดยเน้นการลงทุนเป็นหุ้นรายตัว และใช้กลยุทธ์ “Selective” และแนะนำ “Selective” กลุ่มหุ้นที่ผลการดำเนินงาน 3Q16 ออกมาดี และหุ้นที่ถูกมีโอกาสถูกปรับประมาณการกำไร/เป้าหมายพื้นฐานขึ้น อย่าง BJC (การย่อลงมาของราคาหุ้นเป็นโอกาสในการซื้อ) CPALL EA BEAUTY ESSO และ THANI
“ซื้อ” THANI…ต้นทุนการเงินที่ลดลงเป็น Upside Risk ต่อกำไร: แนะนำ “ซื้อ” THANI ด้วยเป้าหมายพื้นฐาน 6.40 บาท ด้วยปัจจัยสนับสนุนจาก 1) TRIS ปรับ Credit Rating บริษัทขึ้นเป็น A- จากเดิม BBB+ ส่งผลต้นทุนการเงินลดลง โดยจะเห็นชัดขึ้นหลังจาก Refinance หุ้นกู้ 3 พันล้านบาทใน พ.ย.16 และ 6 พันล้านบาท ในปี 2017 เป็น Upside Risk ต่อ Net Interest Margin และ ประมาณการกำไรปีหน้า 2) สินเชื่อรถบรรทุกที่เป็นพอร์ตหลักของบริษัทยังเติบโตดี และคาดว่าสินเชื่อใหม่จะเติบโต 20% ในปี 2017 ขณะที่คุณภาพสินทรัพย์ยังแข็งแรง 3) คาดการณ์กำไรปี 2016-17 ที่ 860 ล้านบาท และ 1 พันล้านบาท เติบโต 15-20% ด้วย PE  12x ปีหน้ายังไม่แพง ด้วยปันผล 4.2-5.0% และ 4) ทางเทคนิคราคาหุ้น Breakout เส้นแนวโน้มขาลงแล้ว มีเป้าหมายการปรับสูงขึ้นที่ 5.45 และ 6.00 บาท ตามลำดับ
 
หุ้นที่น่าสนใจทางเทคนิค
ASEFA “ซื้อ” ราคาหุ้นดีดตัวฟื้นตัวขึ้นทะลุแนว Downtrend Line ด้วยแท่งเทียน Rising Method พร้อมปริมาณการซื้อขายสูงสนับสนุน สอดคล้องกับ MACD เป็นบวก และ DI+ ตัด DI- ขึ้นวันแรก มีแนวต้านแรกที่ 7.75 บาท และถัดไปที่ 8.00 บาท
AAV “ซื้อ” ราคาหุ้นดีดตัวขึ้นหลังพักตัวไม่หลุดเส้นค่าเฉลี่ย 1 เดือน สอดคล้องกับเครื่องมือ MACD ตัด Signal ชี้ขึ้นมีแนวโน้มเป็นบวก เป็นจังหวะซื้อเก็งกำไร มีแนวต้านแรกที่ 7.10 บาท และมีเป้าหมายถัดไปที่ 7.40 บาท
BJCHI “ซื้อ” ราคาหุ้นฟื้นตัวขึ้นกลับมายืนเหนือเส้นค่าเฉลี่ย 3 เดือน สอดคล้องกับเครื่องมือ MACD พลิกเป็นบวก และ DI+ ชี้ขึ้น เป็นจังหวะซื้อเก็งกำไร มีแนวต้านแรกที่ 6.35 บาท และมีเป้าหมายถัดไปที่ 6.85 บาท